Strafskoppe kelder spel | Netwerk24
Strafskoppe kelder spel
Villagers Newtons het Saterdag 1 Junie teen United Stones te staan gekom. Dié derbywedstryd in die Boland-streekuitdaagliga is op Daljosafat Primêr se veld gespeel. Soos in alle Boland-wedstryde is hardlooprugby verwag en die spanne het nie teleurgestel nie. Stones het die eerste punte op die telbord gesit met ’n strafdoel deur Marquarde Joseph. Villagers se pak voorspelers onder leiding van kaptein Timothy Davids het gesorg vir hul eerste punte met ’n strafdrie. Die tweede helfte is gekenmerk deur die skeidsregter wat sy fluitjie vir strafskop ná strafskop geblaas en daardeur ook ’n paar ondersteuners omgekrap het. Altesaam 29 strafskoppe en twee rooikaarte – een vir elke span – is toegeken. Die wedstryd was tot in die laaste minuut nog onbeslis en het 17-16 in Villagers se guns geëindig. United Stones se tweede span het Villagers Newton met 20-0 geklop. Foto: Ernest Kilowan